
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

Изх.№ 61-00-259/26.11.2021г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за ПИ 31111.34. 377 по Кадастрална карта на гр.Златоград,  кв.96  по ПУП на гр.Златоград, по заявление на Софка Асенова Хаджиева
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило заявление с № 94-00-2862/27.09.2021г. от Софка Асенова Хаджиева, с  искане за изменение на ПУП-ПР за УПИ VI-търговия и обществено обслужване в кв. 96 по ПУП  на гр. Златоград. 

Предложението предвижда да се променят източната и част от северната граници на УПИ VI-търговия и обществено обслужване в кв. 96  по ПУП на гр. Златоград, като се иска присъединяване към него на общински терен с площ  91м2, участващ по сега действащия ПУП на гр.Златоград в УПИ VІІ-Озеленяване, кв.96.

ПИ 31111.34.377 по КК на Златоград е с площ 261м2, за който се отрежда УПИ VI-търговия и обществено обслужване, кв.96 по ПУП на гр.Златоград, одобрен със Заповед №  РД-221/16.02.1982г. на Председателя на ОНС-Смолян и допълнителни: Заповед № 32/20.01.2012г. и Заповед № 327/30.07.2013г. на Кмета на Община Златоград.

Поземлен имот с идентификатор 31111.34.377 по КК на Златоград е собственост на Софка Асенова Хаджиева, съгласно Нотариален акт № 82/27.05.2015г., том І, рег.№ 1049,д.№ 75/2015г., вписан в Службата по вписванията с вх.рег.№ 230/27.05.2015г., акт № 174, том І, дело 75/2015г.

Общинският терен с площ 91м2, който се иска да стане предаваща се част към  УПИ VI-търговия и обществено обслужване, кв.96 по ПУП на гр.Златоград, представлява  северозападната част от поземлен имот с идентификатор 31111.34.44 по Кадастрална карта на гр.Златоград.

Поземлен имот с идентификатор 31111.34.44  по КК на Златоград е с обща площ 215м2, с документ за собственост- Акт № 2125/05.08.2021г. за публична общинска собственост, вписан в Службата по вписвания Златоград с вх.рег.№ 500/10.08.2021г., Акт № 187; том ІІ, дело № 269/2021г. 

По сега действащия ПУП на Златоград, одобрен със Заповед № РД-221/16.02.1982г. на Председателя на ОНС-Смолян и допълнителни Заповед № 32/20.01.2012г. и Заповед № 327/30.07.2013г. на Кмета на Община Златоград, ПИ 31111.34.44  по КК на Златоград, участва в образуването на УПИ VІІ–Озеленяване с 147м2, улична регулация в участъка между о.т.647а и о.т.647б по ПУП на гр.Златоград (част, от която ще се реализира след изграждане на предвидено  ново мостово съоръжение).
 Съгласно извършено геодезическо заснемане на ПИ 31111.34.44 по КК на Златоград е установено, че върху част с площ 56 м2 от УПИ VІІ –Озеленяване е реализирана уличната регулация на ул. „Беловидово” в участъка между о.т. 647а и о.т.647б по ПУП на гр.Златоград, като в същия обхват попада и изградена метална автобусна спирка. 
Останалата част от ПИ 31111.34.44 по КК на Златоград, участваща в УПИ VІІ – озеленяване с площ 91м2 не е реализирано като мероприятие озеленяване  и може да стане предаваща се част към УПИ VI-търговия и обществено обслужване, кв.96 по ПУП на гр.Златоград.

Предложението за изменение на ПУП-ПР в горепосочения обхват, е изготвено върху извадка от действащия  ПУП –ПР на  гр.Златоград, в обхват на двата УПИ, отразени в Скица № 94/23.07.2021г. 

Експертен съвет по устройство на територията на Община Златоград е разгледал предложението за изменение на ПУП-ПР в обхват на УПИ VІ-търговия и обществено обслужване и УПИ VІІ-Озеленяване, кв.96 на свое заседание на 19.10.2021г. и счита за допустимо приемането му, като процедурата по изменението може да продължи след положително решение на Общински съвет.

Данъчната  оценка за частта от 91м2 от ПИ 31111.34.44 по КК на Златоград, които съгласно  изготвеното предложение за изменение на ПУП-ПР се предвиждат да се включат в  УПИ VІ-търговия и обществено обслужване, кв.96  е 490,90 лв. (четиристотин и деветдесет лева и 90 ст..
С писмо  изх.№ 94-00-3251/08.11.2021г. е възложено изготвянето на пазарна оценка за  

частта с площ 91м2 от ПИ 31111.34.44 по КК на Златоград, във връзка с процедура по чл.15 от ЗУТ, на основание изготвено предложение за изменение на ПУП-ПР в обхват на УПИ VІ-търговия и обществено обслужване и УПИ VІІ-Озеленяване, кв.96 по ПУП на гр.Златоград.


Пазарната цена на общинския терен с обща площ 91м2, предвиден съгласно внесеното предложение за изменение на ПУП-ПР, да се включи в границите на УПИ VІ- търговия и обществено обслужване, кв.96 по ПУП на гр.Златоград, е определена от лицензиран оценител и е в размер на 1930,00 лв. без ДДС (хиляда деветстотин и тридесет лева), или 21,21 лв./кв.м. без ДДС.
Община Златоград е извършила реални сделки за покупко-продажба на земя в Златоград,   както следва:

- в район ІІ-ра зона, кв.23 по ПУП на гр.Златоград на цена 26,38 лв/м2, по Договор от 08.06.2021г. – за предаващи се части към УПИ ІІІ-32.265 –за търговски дейности, подписан с Магдалена Арабова-Смайладска;
- в район ІІІ-та зона, кв. 160 по ПУП на гр.Златоград на цена 21,14 лв/м2 без ДДС, по Договор от 11.11. 2021г. – за УПИ V (за жилищни нужди), кв.160, Райчо Асенов.
Съгласно чл.15, ал.3 от Закона за устройство на територията, границите на урегулиран поземлен имот, могат да се променят с план за регулация само със съгласието на собствениците им, изразено със заявление и предварителен договор за прехвърляне на собственост.

При положително становище за включване на общински терен от 91м2 към УПИ VІ-търговия и обществено обслужване, кв. 96 по ПУП на гр.Златоград  по представеното предложението за изменение на ПУП-ПР, предлагам следните проекти за решения:

I. Р Е Ш Е Н И Е 


На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:


Допълва към раздел ІІ. Прогноза за очакваните приходи и необходимите разходи, свързани с придобиването, управлението и разпореждането с имоти-общинска собственост, точка 5. Продажби на основание чл.15 и чл.17 от ЗУТ, от Годишната програма за управление и разпореждане с имотите - общинска собственост в Община Златоград през 2021 година, приета с Решение № З 249/25.02.2021 г. на Общински съвет Златоград , както следва:

Нова подточка 18. „Общински терен с площ 91 кв.м., представляващ част от поземлен имот с идентификатор 31111.34.44 по Кадастрална карта на гр.Златоград, присъединяващ се към УПИ VІ-търговия и обществено обслужване, кв. 96 по ПУП на гр.Златоград (по молба на Софка Хаджиева). 

IІ. РЕШЕНИЕ 

Поземлен имот с идентификатор 31111.34.44 по Кадастрална карта на гр.Златоград е отреден по действащия подробен устройствен план на гр.Златоград за зелена площ- част от зелената система за широко обществено ползване от общинско значение.
Предвиденото мероприятие по действащия подробен устройствен план за поземлен имот с идентификатор 31111.34.44, не е приложено (не е реализирано) и не представлява озеленена площ по смисъла на чл.61, ал.1 и ал.2 от ЗУТ.

Във връзка с изготвено предложение за промяна на ПУП в обхват УПИ VІ-търговия и обществено обслужване (поземлен имот с идентификатор 31111.34.377 по Кадастрална карта на гр.Златоград) и УПИ VІІ-Озеленяване, (поземлен имот с идентификатор 31111.34.44 по Кадастрална карта на гр.Златоград) кв. 96 по ПУП на гр.Златоград  се установи на място, че върху част с площ 56 кв.м от УПИ VІІ –Озеленяване е реализирана уличната регулация на ул. „Беловидово” в участъка между о.т. 647а и о.т.647б по ПУП на гр.Златоград, като в същия обхват попада и изградена метална автобусна спирка. 

Останалата част от ПИ 31111.34.44 по КК на Златоград, участваща в УПИ VІІ – озеленяване с площ 91 кв.м не е реализирано като мероприятие озеленяване  и се използва като място за складиране на материали, предимно дърва за огрев, от живущите в близките жилищни имоти. 
Този общинският терен е престанал да има предназначение по чл.3, ал.2 от Закона за общинската собственост и не се ползва по предназначение. Отчитайки факта, че реализираното общо градоустройствено решение в района няма да се променя, на основание чл.21, ал.1, т.8 от ЗМСМА, чл.6, ал.1 и ал.3 от Закона за общинската собственост и чл.62а, ал.4 от ЗУТ, Общински съвет

РЕШИ:

Дава съгласие за промяна на собствеността, от публична в частна общинска собственост, на част от поземлен имот с идентификатор 31111.34.44 по Кадастрална карта на гр.Златоград,  земя с площ 91 кв.м., който по действащия регулационен план попада в УПИ VІІ-озеленяване, кв.96 по ПУП на гр.Златоград, за присъединяване към УПИ VІ-търговия и обществено обслужване по ПУП на гр.Златоград (поземлен имот с идентификатор 31111.34.377 по Кадастрална карта на гр.Златоград), съгласно представеното предложение за изменение на ПУП.
ІІІ. РЕШЕНИЕ 

На основание чл.15, ал.3 и ал.5 от Закона за устройство на територията, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава предварително съгласие за изменение на Подробния устройствен план – План за регулация (ПУП- ПР) на гр.Златоград, одобрен със Заповед № РД-221/16.02.1982 г. на Председателя на ОНС Смолян и допълнителни: Заповед № 32/20.01.2012г. и Заповед № 327/30.07.2013г. на Кмета на Община Златоград за УПИ VІ-търговия и обществено обслужване по ПУП на гр.Златоград (поземлен имот с идентификатор 31111.34.377 по Кадастрална карта на гр.Златоград),кв.96 по ПУП на гр.Златоград с промяна на източната и част от северната регулационни линии, с включване на 91 кв.м. от поземлен имот с идентификатор 31111.34.44 по Кадастрална карта на гр.Златоград, съгласно изготвено предложение за промяна на ПУП-ПР.

Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлен имот с идентификатор 31111.34.377 по Кадастрална карта на гр.Златоград, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху приобщената към УПИ VІ-търговия и обществено обслужване по ПУП на гр.Златоград,кв.96 по ПУП на гр.Златоград, земя с площ 91 кв.м. от поземлен имот с идентификатор 31111.34.44 по Кадастрална карта на гр.Златоград. 

На основание чл.41, ал.2 от Закона за общинската собственост се определя цена, за частта от 91кв.м от поземлен имот с идентификатор 31111.34.44 по Кадастрална карта на гр.Златоград, предмет на ПУП-ПР по т.1 от настоящото решение, в размер на 1930,00 лв. (хиляда деветстотин и тридесет лева),без ДДС .
3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 със Софка Асенова Хаджиева, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот със Софка Асенова Хаджиева.
5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на поземлен имот с идентификатор 31111.34.377 по Кадастрална карта на гр.Златоград. 

6. Всички разходи по изготване на ПУП-ПР и неговото процедиране са за сметка на собственника на поземлен имот с идентификатор 31111.34.377 по Кадастрална карта на гр.Златоград. 

7. Възлага на Кмета на Община Златоград изпълнението на настоящото решение.

Приложение:

1. Заявление    вх.№ 94-00-2862/27.09.2021г. от Софка Асенова Хаджиева;

2. Скица № 94/23.07.2021г. – извадка от действащия ПУП на гр.Златоград; 

3. Предложение за промяна на ПУП-ПР в обхват на  УПИ VІ-търговия и обществено обслужване и УПИ VІІ-Озеленяване, кв.96 по ПУП на гр.Златоград;
4. Скица № 15-1138009/19.10.2021г. за ПИ 31111.34.44 по КК на Златоград;

5. АПОС № 2125/05.08.2021г. за ПИ 31111.34.44 по КК на Златоград;

6. Скица № 15-841372/13.11.2018г. за ПИ 31111.34.377 по КК на Златоград;

7. Нотариален акт № 82/27.05.2015г., том І, рег.№ 1049,д.№ 75/2015г.;

8. Протокол № 9/19.10.2021 г. от ЕСУТ при Община Златоград;

9. Данъчна оценка;

10. Доклад за пазарна оценка.

С уважение,

МИРОСЛАВ ЯНЧЕВ

Кмет на Община Златоград

Изготвил:

инж.Светла Букова – гл.експерт КР

Съгласували:

Арх.Руска Запрянова – гл.архитект

Дирекция „Устройство на територията”
Златка Цекова-директор дирекция АПО, ОС и З, той и юрисконсулт 



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

